**1. ชื่อเรื่อง** พฤติกรรมการใช้สารเคมีกำจัดศัตรูพืชของเกษตรกร ตำบลสะอาดไชยศรี อำเภอดอนจาน จังหวัดกาฬสินธุ์

**2. วัตถุประสงค์ของการศึกษา**

1) เพื่อศึกษาความรู้เกี่ยวกับการใช้สารเคมีกำจัดศัตรูพืชของเกษตรกรปลูกอ้อย ตำบลสะอาดไชยศรี อำเภอดอนจาน จังหวัดกาฬสินธุ์

2) เพื่อศึกษาความสัมพันธ์ระหว่าง เพศ อายุ ระดับการศึกษา รายได้เฉลี่ยในครอบครัว และความรู้กับการใช้สารเคมีกำจัดศัตรูพืชของเกษตรกรปลูกอ้อย ตำบลสะอาดไชยศรี อำเภอดอนจาน จังหวัดกาฬสินธุ์

**3. ข้อจำกัดของการศึกษา**

กลุ่มตัวอย่างที่ใช้ในการศึกษาครั้งนี้ ศึกษาเฉพาะในกลุ่มเกษตรกรที่ใช้สารเคมีกำจัดศัตรูพืช คือ ฉีดพ่นด้วยตนเอง ทำให้ได้ข้อมูลเฉพาะกลุ่มนี้ และการเก็บรวบรวมข้อมูลจะสามารถเก็บข้อมูลได้เฉพาะกลุ่มตัวอย่างที่สมัครใจให้ข้อมูลเท่านั้น

**4. นิยามศัพท์เฉพาะ**

**พฤติกรรมการใช้สารเคมีกำจัดศัตรูพืช** หมายถึง การปฏิบัติตัวเกี่ยวกับการใช้สารเคมีกำจัดศัตรูพืชในเรื่อง การจัดหา การฉีดพ่น การเก็บและทำความสะอาดสารเคมีกำจัดศัตรูพืชของเกษตรกรในตำบลสะอาดไชยศรี อำเภอดอนจาน จังหวัดกาฬสินธุ์

**การจัดหา** หมายถึง การเลือกซื้อ ชนิด แหล่งซื้อ ปริมาณที่ซื้อ และการจัดเก็บสารเคมีกำจัดศัตรูพืชของเกษตรกรปลูกอ้อยในตำบลสะอาดไชยศรี อำเภอดอนจาน จังหวัดกาฬสินธุ์

**การฉีดพ่น** หมายถึง การเลือกใช้ การผสม วิธีการฉีดพ่น ความถี่การฉีดพ่น เวลาที่ใช้ในการฉีดพ่น และการป้องกันอันตรายส่วนบุคคลในการใช้สารเคมีกำจัดศัตรูพืชของเกษตรกรปลูกอ้อยในตำบลสะอาดไชยศรี อำเภอดอนจาน จังหวัดกาฬสินธุ์

**การเก็บและทำความสะอาด** หมายถึง การจัดเก็บสารเคมีกำจัดศัตรูพืช การจัดเก็บอุปกรณ์ การทำความสะอาดร่างกาย การทำความสะอาดอุปกรณ์และการกำจัดขยะหลังการใช้สารเคมีกำจัดศัตรูพืชของเกษตรกรปลูกอ้อยในตำบลสะอาดไชยศรี อำเภอดอนจาน จังหวัดกาฬสินธุ์

**สารเคมีกำจัดศัตรูพืช** หมายถึง สารเคมีกำจัดศัตรูพืชที่เกษตรกรใช้ในไร่อ้อยได้แก่ อะซาดิแรกทิน (Azadiractin), ไทอะมีโทแซม (Thiamethoxam), อิมิดาคลอพริด (Imidacloprid), อะเซทามิพริด (Acetamiprid), เมโทมิล (Methomyl) เพื่อใช้ป้องกัน กำจัด ขับไล่หรือลดจำนวนแมลงศัตรูพืช วัชพืช เชื้อราและโรคพืช

**เกษตรกร** หมายถึง เกษตรกรที่ประกอบอาชีพปลูกอ้อยและมีการใช้สารเคมีกำจัดศัตรูพืชในตำบลสะอาดไชยศรี อำเภอดอนจาน จังหวัดกาฬสินธุ์

**รายได้เฉลี่ยในครอบครัว** หมายถึง รายได้เฉลี่ยเป็นปีจากการขายผลผลิตทางการเกษตรภายในครอบครัวทั้งหมดของเกษตรกรปลูกอ้อย ในตำบลสะอาดไชยศรี อำเภอดอนจาน จังหวัดกาฬสินธุ์

**ความรู้** หมายถึง การรับรู้หรือการจำได้ ความเข้าใจ การนำไปใช้และการประเมินผลเกี่ยวกับการใช้สารเคมีกำจัดศัตรูพืชของเกษตรกรปลูกอ้อยในตำบลสะอาดไชยศรี อำเภอดอนจาน จังหวัดกาฬสินธุ์ วัดได้จากแบบวัดความรู้ที่ผู้ศึกษาสร้างขึ้น

**5. ประโยชน์ที่ได้รับจากการศึกษา**

1. ทราบถึงระดับความรู้ของเกษตรกรเกี่ยวกับการใช้สารเคมีกำจัดศัตรูพืช

2. ทราบถึงลักษณะการปฏิบัติตัวของเกษตรกรในการใช้สารเคมีกำจัดศัตรูพืช

3. ได้แนวทางในการวางแผนปรับเปลี่ยนพฤติกรรมการใช้สารเคมีกำจัดศัตรูพืชของเกษตรกรให้ปลอดภัย

**6. กรอบแนวคิดในการศึกษา**

**ข้อมูลทั่วไป**

เพศ

อายุ

ระดับการศึกษา

รายได้เฉลี่ยในครอบครัว

**ตัวแปรต้น**

**ตัวแปรตาม**

**พฤติกรรมการใช้สารเคมีกำจัดศัตรูพืช**

**ความรู้**

**7. รูปแบบการศึกษา**

รูปแบบการศึกษา การศึกษาในครั้งนี้เป็นการวิจัยเชิงสำรวจ (Survey Research) เพื่อศึกษาพฤติกรรมการใช้สารเคมีกำจัดศัตรูพืชของเกษตรกร ตำบลสะอาดไชยศรี อำเภอดอนจาน จังหวัดกาฬสินธุ์ เก็บรวบรวมข้อมูลโดยแบบสอบถามที่ผู้ศึกษาสร้างและพัฒนาขึ้นและกำหนดวิธีการดำเนินการศึกษาดังนี้

**8. ประชากรและกลุ่มตัวอย่าง**

1. ประชากร ประชากรที่ใช้ในการศึกษาครั้งนี้ได้แก่ หลังคาเรือนที่มีการใช้สารเคมีกำจัดศัตรูพืช ตำบลสะอาดไชยศรี อำเภอดอนจาน จังหวัดกาฬสินธุ์ ปี พ.ศ.2560 ซึ่งมีจำนวน 50 หลังคาเรือน ผู้ให้ข้อมูลคือเกษตรกรที่เป็นตัวแทนของหลังคาเรือนๆ ละ 1 คน โดยมีเกณฑ์คัดเลือกดังนี้

1.1 เกษตรกรที่เป็นตัวแทนในหลังคาเรือนอายุ 15-60 ปี

1.2 เกษตรกรที่เป็นตัวแทนในหลังคาเรือนที่ประกอบอาชีพเกษตรกรรมและมีการใช้สารเคมีกำจัดศัตรูพืช โดย ฉีดพ่นด้วยตนเอง

1.3 มีสติและสามารถให้ข้อมูลได้

1.4 ยินดีให้ข้อมูลในการศึกษาวิจัย